49. schôdza NR SR - 11.deň - A. dopoludnia
Dátum: 2026-04-29
Poslanec: Veslárová, Veronika 
Druh vystúpenia: Vystúpenie v rozprave

Vážený pán predsedajúci, vážené kolegyne, kolegovia. Rozprávame sa tu o návrhu zákona, ktorý siaha na základný pilier demokracie. Na volebné právo. A robíte to ľahkovážne, cynicky a s jasným politickým zámerom. Najprv k Slovákom a Slovenkám žijúcim v zahraničí. Zrušením voľby poštou ich nútite cestovať stovky či tisíce km na ambasády. Slovensko nemá ambasády vo všetkých krajinách. A ak má, tak sú pre niektorých veľmi vzdialené, aj tisícky km. To znamená jediné. Väčšina našich občanov v zahraničí nebude môcť voliť. Z rôznych dôvodov. Lebo nemajú financie, lebo nemajú nárok na dovolenku. Nemajú kde nechať svoje maloleté deti. Alebo nemajú iné možnosti. A niektorí, najmä zdravotne znevýhodnení, majú obmedzenú schopnosť pohybu. Alebo sú nevidiaci, alebo inak zdravotne znevýhodnení. A je to pre nich náročné takú dlhú cestu cestovať. Čo tak ľudia, ktorí majú problémy s mobilitou, alebo majú zrakové znevýhodnenie, zamysleli... Zamysleli ste sa niekedy nad tým, ako budú títo ľudia v zahraničí voliť? A váš pro forma argument o (ne)bezpečnosti voľby je rovnaká bájka ako gruzínsky prevrat či manipulovanie volieb z Británie. Každý súdny človek vidí, že jediné, o čo vám ide, je za každú cenu sa udržať pri moci a pri zlatej vani. A to, ako veľmi pritom ublížite našej krajine alebo tým najzraniteľnejším, vás absolútne netrápi. A teraz sa pýtam, kde sa toto zastaví? Ak dnes beriete právo voliť ľuďom v zahraničí, čo bude zajtra? Zoberiete volebné právo ľuďom so zrakovým znevýhodnením, pretože im musí niekto pomáhať vyplniť volebný lístok? Zoberiete, bravo, volebné právo ľuďom so svalovou dystrofiou, pretože potrebujú asistenciu pri voľbe? Ľuďom v zariadeniach sociálnych služieb, za ktorými musí niekto prísť s volebnou urnou? Ľuďom na vozíku, ktorí sa nedostanú do volebnej miestnosti, lebo je na prvom, druhom, x-tom poschodí bez výťahu? Toto sme tu už v histórii raz mali – obmedzovanie práv tých druhých. A vždy to začalo malým krokom, ktorý vraj nič neznamená. Aj toto podľa vás nič neznamená. Tvrdíte, že dramatizujeme. No ak zákon schválite, otvoríte dvere veľmi nebezpečnému precedensu. A teraz k tomu, čo sa deje doma, tu na Slovensku. Volebná dostupnosť pre zdravotne znevýhodnených nie je hypotetickým problémom. V roku 2023 robila prieskum komisárka pre osoby so zdravotným postihnutím. A každá tretia volebná miestnosť má bariéry. V každej tretej volebnej miestnosti sa volí improvizovaným spôsobom. Teda takto volia ľudia so zdravotným znevýhodnením. Hovoríme o miestnostiach, kde je volebná schránka postavená na pódiu. Alebo k nej vedie schod. Hovoríme o malých miestnostiach, kde sa človek na vozíku neotočí. Mnohé budovy nemajú parkovanie pre osoby s obmedzenou schopnosťou pohybu. Nemajú bezbariérový vstup. Dvere sa nedajú otvoriť bez pomoci, pretože sú ťažké alebo staré. Volebné miestnosti sú na poschodiach bez výťahu. A keď už niekto príde s plošinou, často je nefunkčná. Alebo zamknutá. Alebo ju ľudia použili naposledy pred desiatimi rokmi. A tí, ktorí ju majú obsluhovať, nevedia, ako na to. A do toho všetkého vy namiesto toho, aby ste bariéry odstraňovali, vytvárate tie nové. A nielen pre ľudí so zdravotným znevýhodnením, ale pre všetkých Slovákov a Slovenky, ktorí žijú v zahraničí. A staviate tak bariéru a barikádu medzi Slovákmi a Slovákmi žijúcimi v zahraničí a na Slovensku. Namiesto rozširovania prístupnosti ju zužujete. Preto hovorím úplne jasne. S nevy´hodneni´m, ale pre všetkých Slovákov a Slovenky, ktorí žijú v zahraničí. A stávate tak bariéru. A barikádu medzi Slovákmi a Slovákmi. Žijúcimi v zahraničí a na Slovensku. Namiesto rozširovania prístupnosti ju zužujete. Preto hovorím úplne jasne. Toto nie je technická novela. Toto je politický zásah do základných práv občanov SR. A, ak prejde, bude to nesmierna hanba. Ďalšia hanba tejto koalície. Demokracia nekončí zo dňa na deň. Demokraciu nám kradnú. Krok po kroku. A toto je jeden z tých krokov. Ďakujem. 3 faktické